Pamela Anderson

Pamela Denise Anderson () er ein canadisk-amerikansk skodespelar, forfattar, fotomodell og aktivist. 

Bakgrunn
Anderson blei fødd i Ladysmith i British Columbia i Canada som dotter av Barry W. Anderson og Carol, fødd Cawthorpe. 
Fødselsdatoen hennar, 1. juli 1967, fall på hundreårsdagen () for den offisielle skipinga av Canada via Constitution Act, 1867, og ho fekk pressedekning som ein «Centennial Baby». Ein yngre bror, Gerry, blei fødd i 1971. Også han blei skodespelar og produsent, og har arbeidd saman med Pamela Anderson i nokre av filmane og fjernsynsprogramma hennar.

 Karriere og aktivisme 
Anderson vart verdskjent for rolla som badevakta C.J. Parker i TV-serien Baywatch. Ho har òg spelt i suksessfulle filmar som Scooby Doo (2002) og Scary Movie 3 (2003). Ho har sidan medverka i mange andre filmar og TV-seriar, og ho har vore Playboy-modell. Karrieren hennar i Playboy spenner over tre tiår, og ho har dukka opp på fleire Playboy-tidsskrift enn nokon annan modell.

Anderson er eit aktivt medlem av dyrevernorganisasjonen People for the Ethical Treatment of Animals (PETA), og har delteke i fleire kampanjar for dyr sine rettar. Ein av kampanjane hennar som medlem av PETA har vore mot bruk av pels. I 2003 strippa Anderson for PETA-kampanjen «I'd Rather Go Naked Than Wear Fur». Ho er også vegetarianar.

 Privatliv 
Pamela Anderson har både amerikansk og canadisk statsborgarskap.

Anderson gifta seg med musikaren Tommy Lee, kjent som trommeslagar i bandet Mötley Crüe, i 1995. Paret søkte om skilsmisse to gonger, før dei tidleg i 1998 endeleg gjorde det slutt. Saman fekk dei to søner, Brandon Thomas (fødd i 1996) og Dylan Jagger (fødd i 1997).

Anderson var gift med Kid Rock frå 2006 til 2007) og med Rick Salomon frå 2007 til 2008, då ekteskapet blei annullert. Ho annonserte at dei hadde gifta seg igjen i januar 2014.«Pamela Anderson Remarries Rick Salomon - See the Wedding Ring!», justjared.com (11. januar 2014)

Filmar
 År Tittel Rolle Merknad 1991 The Taking of Beverly Hills Cheerleader 1993 Snapdragon Felicity  1994 Raw Justice Sarah  1995 Baywatch the Movie: Forbidden Paradise Casey Jean «C.J.» Parker Direct-to-video 1996 Barb Wire Barbara «Barb Wire» Kopetski Naked Souls Britt 2002 Scooby-Doo Seg sjølv 2003 Scary Movie 3 Becca Pauly Shore Is Dead Herself 2005 No Rules 2006 Borat 2008 Blonde and Blonder Dee Twiddle Superhero Movie Invisible Girl 2010 Costa Rican Summer Seg sjølv Hollywood & Wine Jennifer Mary Direct-to-video The Commuter Julia Hotelljgjest Kortfilm 2013 Jackhammer Groupie 2015 What Are Men Doing! 2 Seg sjølv  Connected Jackie Kortfilm 2016 The People Garden Signe Don't Be a Derk Jackie Kortfilm 2017 Baywatch Casey Jean «C.J.» Parker The Institute Ann Williams SPF-18 Seg sjølv 2018 Nicky Larson et le parfum de Cupidon Jessica Fox  2022 Alone at Night Sheriff Rodgers 2024 The Last Showgirl Shelly Gardner  2025 The Naked Gun Beth Davenport

 Kjelder 

Denne artikkelen bygger på «Pamela Anderson» frå  og «Pamela Anderson» frå , den 24. september 2011. 
 oppgav desse kjeldene:

 Bakgrunnsstoff 
Offisiell nettside og fanklubb 
Pamela Anderson på Playboy Online

Kategori:Kanadiske skodespelarar
Kategori:Kanadiske forfattarar
Kategori:USA-amerikanske modellar
Kategori:USA-amerikanske skodespelarar
Kategori:USA-amerikanske forfattarar
Kategori:Fødde i 1967